En god måde at træne de 120 ord er at lade barnet læse kortene højt én ad gangen, så de bliver bekendt med ordene. Hvis et ord bliver læst forkert, kan det placeres i bunden af stakken og gentages senere. Når barnet har gennemgået alle ordene og føler sig sikker, kan det øve sig i at stave ordene korrekt. En voksen eller en kammerat kan hjælpe ved at læse ordet højt og give en kort sætning, der hjælper med at forstå betydningen af ordet. For ekstra træning er der et skrivehus på bagsiden af kortene, hvor ordene kan skrives med en vaskbar tusch. Dette kan gentages flere gange, indtil barnet hurtigt og sikkert kan læse og skrive de 120 ord.